Cesarhanmun/geonobi-data huggingface dataset:
地名: 海美 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 海美 (忠清道, 縣（監）)
年: 1602.0

○以鄭經世爲禮曹參議, 李時彦爲副摠管, 鄭㷤爲司諫, 鄭曄爲鍾城府(事)
                〔使〕
              ,
                【受學於叛奴宋翰弼, 以師禮待之。】
              
              鄭泗爲海美縣監。
                【稟性庸鄙。 己丑年崔永慶之被誣, 上書贊助, 爲人所賤棄。】
地名: 海美 (忠清道, 縣（監）)
年: 1671.0

○己巳/司諫朴贄、正言鄭維岳啓曰: 飢餓之急, 麥後尤甚, 而畿內之民, 尙有孑遺者, 實賴頃日七千石穀物之分給。 德意所及, 孰不感戴而頌祝乎? 目今秋事不遠, 黍粟漸熟,山峽之民, 摘穗擷粒, 或可爲糝粥之資, 而沿海諸邑, 旣無黍粟, 粳稻尙遠, 人皆阻飢, 得延一日, 如度一年。 倘於此時, 更得斗升之穀, 則秋成可待, 生路可尋, 請出地部大豆累千石, 以救之。" 上令廟堂稟處。 許積以爲: "今雖分付,必不及於此月之內, 開初則各穀相繼成熟。 分給於八月之初, 似非救急之道, 請勿施。" 上從之。 又啓曰: "瓜滿守令, 限今年仍任者, 蓋慮各邑迎送之弊也。 第念明春賑政,比今年尤甚, 而今冬當遞之官, 必不爲明春之憂, 明春赴任之官, 新到手生, 勢難周旋, 而秋成之後, 迎送之弊, 亦不至如春夏。 請瓜滿守令, 一倂待秋成遞改。" 上曰: "前已仍任者遞之, 今秋瓜滿者, 竝限明年麥秋, 仍任可也。" 又啓曰: "宮禁守直, 事體莫重, 軍士逃亡, 律文甚嚴, 而今七八月兩朔, 宮禁直守軍士之逃亡者, 幾至百餘名。 皆是外方上番者也, 寄寓糧絶, 無以自存, 爲此等死之計, 至於逃散而歸。 論其情狀, 雖甚矜惻, 諉以飢餒, 任他逃散, 則後弊難防 請令該曹査究重治。 今此逃軍等, 雖甚頑愚, 逃軍罪重,渠亦自知。 此豈樂爲之哉? 以此推之, 其寄寓飢餒之狀, 擧皆一般。 不逃則死, 其勢必至, 其爲哀矜, 豈特平民而已哉? 當初鄕軍自願立番者, 近二百名, 除逃亡物故, 目今餘存, 不滿四十。 請令賑恤廳, 日給升米, 俾得延命, 以畢番限。 朝士朔料, 先期分給者, 實是軫念貧窶之患, 而第若干無祿官, 只給數匹綿布。 常時則祿科有限, 雖未得付祿, 而今此頒料之後, 吏胥之賤, 亦沾料食, 則衣冠之人, 獨未受料, 事甚不當。 請令該曹, 一體給料。" 上從之。 其後大臣,以無祿官給料, 乃是祖宗朝所未行之典, 今不可猝變爲言,事遂寢。 又啓曰: "忠淸兵使李泌曾於己亥國恤三年之內, 爲海美營將, 巡到牙山縣, 挾娼張樂, 其娼卽本縣士人愼仁立之婢也。 仁立不勝駭憤, 重杖其婢, 撞破樂器, 泌之悖行, 人莫不知。 而夤緣仕路, 至授閫任, 事極可駭。 請削去仕版。" 答曰遞差。 及後榻前連啓, 特命拿問, 刑推五次, 而定配。

○司諫朴贄、正言鄭維岳啓曰: "飢餓之急, 麥後尤甚, 而畿內之民, 尙有孑遺者, 實賴頃日七千石穀物之分給。 德意所及, 孰不感戴而頌祝乎? 目今秋事不遠, 黍粟漸熟, 山峽之民, 摘穗擷粒, 或可爲糝粥之資。 而沿海諸邑, 旣無黍粟, 粳稻尙遠, 人皆阻飢, 得延一日, 如度一年。 倘於此時, 更得斗升之穀, 則秋成可待, 生路可尋。 請出地部大豆累千石以救之。" 上令廟堂稟處。 領相許積以爲: "今雖分付, 必不及於此月之內。 來朔則各穀相繼成熟, 分給於八月之初, 似非救急之道, 請勿施。" 上從之。 又啓曰: "瓜滿守令, 限今年仍任者, 蓋慮各邑迎送之弊也。 第念, 明春賑政, 比年尤甚, 而今冬當遞之官, 必不爲明春之憂; 明春赴任之官, 新到手生, 勢難周旋。 而秋成之後, 迎送之弊, 亦不至如春夏。 請瓜滿守令, 一倂待秋成遞改。" 上曰: "前已仍任者遞之。 今秋瓜滿者, 竝限明年麥秋, 仍任可也。" 又啓曰: "宮禁守直, 事體莫重, 軍士逃亡, 律文甚嚴。 而今七八月兩朔, 宮禁直守軍士之逃亡者, 幾至百餘名, 皆是外方上番者也。 寄寓糧絶, 無以自存, 爲此等死之計, 至於逃散而歸。 論其情狀, 雖甚矜惻, 諉以飢餒, 任他逃散, 則後弊難防。 請令該曹, 査究重治。" 又啓曰: "今此逃軍等, 雖甚頑愚, 逃軍罪重, 渠亦自知。 此豈樂爲之哉? 以此推之, 其寄寓飢餒之狀, 擧皆一般。 不逃則死, 其勢必至。 其爲哀矜, 豈特平民而已哉? 當初鄕軍自願立番者, 近二百名, 除逃亡、物故, 目今餘存不滿四十。 請令賑恤廳, 日給升米, 俾得延命, 以畢番限。" 又啓曰: "朝士朔料, 先期分給者, 實是軫念貧窶之患。 而第若干無祿官, 只給數匹綿布, 常時則祿料有限, 雖未得付祿, 而今此頒料之後, 吏胥之賤, 亦忝料食, 則衣冠之人, 獨未受料, 事甚不當。 請令該曹, 一體給料。" 上從之。 其後大臣以無祿官給料, 乃是祖宗朝所未行之典, 今不可猝變爲言, 事遂寢。 又啓曰: "忠淸兵使李泌, 曾於己亥國恤三年之內, 爲海美營將, 巡到牙山縣, 挾娼張樂, 其娼卽本縣士人愼仁立之婢也。 仁立不勝駭憤, 重杖其婢, 撞破樂器。 泌之悖行, 人莫不知, 而寅緣仕路, 至授閫任, 事極可駭。 請削去仕版。" 答曰: "遞差。" 及後榻前連啓, 特命拿問, 受刑定配。
地名: 海美 (忠清道, 縣（監）)
年: 1686.0

○癸亥/引見大臣備局諸臣, 領議政金壽恒曰: "右議政李端夏箚中貢案一款, 有令廟堂稟處之命矣, 今年稅入實數, 待諸道收租案畢到後, 可以知之, 而貢物及凡干用度與稅入數, 比較磨鍊, 從容講定, 稟旨施行事, 預爲分付於戶曺宣惠廳何如?" 上可之。 又曰: "從前貢物價與物種, 多所裁減, 而大小用度, 無減於前, 徒取民怨, 終無實效, 必須先務節損然後, 裁減之政可行矣。 御供則前後裁減, 無復餘地, 而辛亥裁減中, 如有復舊而未及還減者, 則令該廳, 考出更稟似當矣。" 上曰: "分付考出, 一依辛亥所減爲之。" 端夏曰: "年前裁減時, 臣與工曺判書朴信圭, 考出辛亥謄錄, 倣而爲之, 其後姑無復舊者矣, 然今年稅入太縮, 雖依此裁減, 亦難支用, 必須以卽今餘儲及稅入之數, 都合計之, 凡干用度, 無踰此數之外然後, 可免窘急之患, 令戶曺宣惠廳就議廟堂, 磨鍊一年用度, 稟定於榻前, 以爲量入爲出之地可矣。" 壽恒曰: "辛亥裁減, 蔑以加矣, 而一年用度, 如或又爲不足, 則亦不必以辛亥之例爲準, 不可不更加裁減, 臣等當與該管堂上相議, 磨鍊以稟矣。" 上可之。 端夏遂出袖中文字讀之曰: "《禮記》曰: ‘冡宰制國用, 量入爲出。’ 又曰: ‘國無九年之蓄曰不足, 無六年之蓄曰急, 無三年之蓄曰國非其國也, 三年耕, 必有一年之食, 九年耕, 必有三年之食, 以三十年之通, 雖有凶旱水溢, 民無菜色。’ 此乃周官委積之法, 而周公之所制也。 至隋
              文帝
              開皇五年, 度支長孫平奏言: ‘周官儲蓄法, 請令諸州當社, 共立義倉。’ 文帝用其言, 令天下遍設社倉, 其義則一也, 故先儒胡氏, 又以社倉爲勝於縣倉, 今者依朱子社倉法, 貸與官倉之粟, 使民間遍設社倉, 六年取息後, 還捧本色, 則官無所損, 社有所儲, 豈非公私兩益乎? 依甲子事目, 曉諭民間, 使設社倉, 待秋留捧於各其洞, 使各道各邑, 無處不設, 而山郡民居稀闊處, 大邑坊里數多處, 有難里里設倉, 此則雖一面設一倉, 亦可, 驛村一體設倉, 而此則雖貸各邑賑穀, 使察訪主管可矣。 社倉有五益, 受糶納糴, 不遠入官, 一益也。 受時無減縮, 二益也。 納時無加數, 三益也。 貸穀取息, 還納本色, 一半則永爲民業, 四益也。 秋冬收積, 不歸濫費, 五益也。 今番收糴時, 新設社倉, 則不煩刑杖, 皆已畢捧, 此乃已著之効也, 三百八十州, 雖難一一盡設, 務爲曉諭八方, 使之待明秋從便擧行何如?" 上從之。 端夏曰: "古事, 景福宮外, 各司無不直宿, 日日常參, 入達所懷, 諫院直宿, 蓋便於奏事也。" 壽恒曰: "仁祖朝諫官, 有摘奸闕直罷職之事矣。" 上曰: "政府兩司, 不入於內摘奸之中矣。" 端夏曰: "使之直宿於時御所直房, 以便奏事, 而柴油等物, 磨鍊以給似好矣。" 端夏曰: "法令不行, 凶年推奴徵債, 竝有禁令, 而海美縣監姜必建, 爲其族人, 窮推丙子逃奴婢之族屬, 酷施刑杖, 一村俱空云, 如此蔑法縱恣之人, 不可仍置, 拿問定罪, 令本道監司詳査啓聞何如?" 上曰: "聞來極爲可駭, 姜必建拿問定罪, 令本道査覈可也。"
地名: 海美 (忠清道, 縣（監）)
年: 1710.0

○辛巳/江原道
              寧越郡民池莫立妻, 爲虎所囕, 其小女允分, 抱母腰不釋, 虎乃捨去。 全羅道
              珍山郡士人李國亮, 爲虎所咬, 其妻裵氏, 持鎌子追而擊之, 虎遂捨國亮, 咬食裵氏。 忠淸道
              海美縣私婢信香家, 夜失火, 屋宇盡燒。 其子五男驚起出外, 而知其母未及出, 冒焰突入, 與其母同死火中。 上聞之, 竝命旌閭。
地名: 海美 (忠清道, 縣（監）)
年: 1728.0

○上御仁政門, 親鞫。 問睦涵敬, 涵敬供: "前參奉李東馨之姪李昈, 與金重萬謀議, 而臣不知。 尹夢徵謂臣曰: ‘李昈與陽城人謀議。’ 初九日, 臣往見李昈, 則與重萬同宿。 重萬去後, 臣問之則昈曰: ‘汝若往權瑞麟家, 則當免死。’ 臣往瑞麟家, 方椎牛, 聚數百人, 刀劍可怕。 蓋得緣林輩, 崔擎宇以喪人變服, 聚數百人, 而至將帥則李麟佐。 金重萬率八十人來會云, 而無一人來者, 李培率百餘人而來, 犒軍私習。 左將軍李昈、右將軍崔擎宇, 臣爲進勇都尉, 整軍將擊平澤。 臣還家, 尋金重萬, 則不知去處, 三月十三日, 鄭世胤子一華率臣往李昈奴家, 脅迫臣, 不得已隨去。 十五日冒雨入淸州, 分路向安城, 臣謂賊徒曰: ‘聞安城軍士皆走。 若以禁衛軍授我, 我當往破安城。 許之, 故佯率軍上山, 仍爲奔散, 至鎭川爲官軍所捉。 聞海美營將, 十七日率軍應賊而不來, 報狀的實, 嶺南兵十五日上來云, 而亦不來。 鄭世胤主事而敗死, 閔昌道子元楷倡首於忠州, 若捉問元揩則可知。 忠州事, 世胤與安熀往平安道, 欲謀議, 熀, 臣之族, 居龍仁
              直谷。 世胤又於正月, 往湖南, 李昈追往, 泰仁倅暗暗點兵, 羅州富人羅晩績, 多出錢布, 給李昈。 賊軍入淸州時, 皆素服, 張欽、張鎔, 不知去處, 權瑞麟似聞敗死, 瑞龍向竹山陣。 僞木川縣監郭長被擒於都巡撫營, 鄭一華妻娚尹就徵居陽智, 聚軍三百名。 賊魁以爲: ‘嶺南兵數萬, 十五日破安東, 屯聞慶, 通津府使南泰績在本府, 以三百軍, 將相應以待。’ 云。 左將軍李昈麾下, 振勇五都尉, 其二臣及李義衡, 餘不記名。 賊徒又言: ‘泰仁軍, 十五日向公州。’ 云。 兩班, 初則一百二十, 及至淸州、鎭川, 幾二百人, 賊皆言: ‘若往竹山, 則利川府使當率軍相應。’ 云。 瑞麟、麟佐皆言: ‘曾與利川府使相識, 亦吾同類, 必相應, 通津、利川兩府使, 皆以吾輩之不早起爲悶。’ 云。 柳儉、尹台徵居陽智與李昈皆洞內, 是昈之同壻, 臣六寸。 安城郡守李光績, 亦入其中。 柳儉言: ‘南人太半入之, 若各出五六人, 次次流入城中, 藏於各家, 作變則好矣。’ 云。 若問於儉之兄柳㑫在淸寧橋者, 則可知其計。 李培知兵使之面, 故指示臣斬之於大門之內。 時, 鷄鳴, 麟佐給臣環刀軍服。 箇箇謀逆, 是實。" 處斬孥籍如法。 上以涵敬殺兵使, 正法後出付肢體于仇家。
地名: 海美 (忠清道, 縣（監）)
年: 1793.0

○湖西暗行御史李肇源復命, 進書啓, 召見于便殿。 時, 吏曹判書參判缺員, 以徐鼎修爲參判, 幷召備邊司、吏ㆍ兵曹堂上, 登筵稟處。 公州判官李種徽、結城縣監朴尙春、扶餘縣監朴齊家、德山縣監金直休、海美縣監申啓文、庇仁縣監任長源, 俱以不治, 勘罪有差, 新昌縣監鄭文在, 卽其地定配。 以賑粥稀淡也。 上命肇源讀奏別單: "其一, 海美縣兵防船所載船艙一事, 前後邑報, 不啻積累, 終至有大臣筵稟之擧。 臣目見形止, 採探物情, 則所謂船艙, 在於官門十里地, 地雖回抱, 水不渟滀, 運船無路。 故每於春秋, 定式掘浦, 六面之民, 一齊赴役, 裹足齎糧, 爲弊滋甚。 假令有朝令夕發之擧, 將何以曳動? 戎備所關, 事極虛踈。 洪州
              高北面
              沙器所, 在本縣五里許, 水形地勢, 政爲天設之所, 浦戶稠密, 亦便守護之方, 而徒以洪民之不願, 尙致積弊之未祛。 以臣愚見, 高北面有一條大路, 若橫截兩界者然, 若以路上, 依舊屬之洪州, 路下割與本縣, 實爲兩便之道。" 有司堂上鄭民始啓言: "船艙掘浦之弊, 沿路諸邑, 在在皆然, 且高北面, 前旣劃給海美, 旋以洪州民人呼訴, 還付本邑, 到今復議劃給, 徒涉煩屑。 請置之。" 從之。 肇源又讀: "其一, 今番具純事, 雖不關於事目條件, 而事係變異, 輿情胥憤。 以臣所覩聞言之, 具純之家, 前臨大街, 村落甚盛, 初非火賊可入之地, 而旣曰逢賊, 則雖略干穿窬之類, 四隣當知, 奴僕難欺。 名以火賊, 而豈有一村, 晏然無一人覺得者乎? 卽此一事, 初不近理。 金命新與純隣居, 常斥其不孝之罪, 純因此含憾, 必欲謀害, 於是乎粧成逢賊之樣, 做出知世郞凶悖之說, 傳播遠邇, 煽動聽聞。 虛將短小之櫃子, 謂以藏錢見失, 謬指奴背之瘡瘢, 輒稱禦賊中鎗, 遂以此構成命新之罪案, 致有營獄之冤死。 命新旣死, 其妻又殉, 一道無不切齒, 行路擧皆側目。 論其罪犯, 死無足惜。" 肇源因進曰: "此不可不嚴覈勘律。" 上詢問諸臣。 鄭民始等曰: "具純之逢賊虛實, 方自金吾査實, 而今聞御史所奏, 則此事於渠, 猶屬細故。 論斷以不孝二字, 罪已不可一日自容於覆載之間, 而至於知世郞三字絶悖之說, 渠旣做出云, 萬萬驚痛, 毛骨俱竦。 具純卽令王府, 設鞫嚴問爲宜。 雖以繡衣言之, 旣未捉得眞贓, 而直加以二字之目, 已是率爾, 旣聞之後, 關係何如, 則所當卽地出道, 狀請按覈, 而今乃只以傳聞之說, 附諸書啓之末, 極爲寒心。 請罷職。" 敎曰: "見其別單, 渠之家行一句語, 渠亦有人心, 寧有是乎? 聞來不覺駭愕。 御史旣聞之, 則何可不卽出道覈實, 乃以過去說話, 如是揷入於轉語間乎? 雖因年少未經事之致, 豈不念爲人爲鬼之關係乎? 御史事, 誠非矣, 不須更提。 至於知世郞云云, 尤豈可泛聞而來, 泛說於別單乎? 御史罷職事, 依爲之。 以具純言之, 可謂於渠, 無所不有。 到今兵使之就拿, 別無關緊。 以繡啓中今番白做逢賊一款, 許多論列者, 所謂知世郞云云之渠果做出與否, 當盤覈於渠, 而鞫則過矣。 令該府嚴囚, 卽日開坐, 反覆究問, 期於得情。"
地名: 唐津 (忠清道, 縣（監）)
年: 1457.0

○領議政鄭麟趾等據巡察使朴薑、具致寬啓本議: "諸浦外藩籬, 諸鎭次藩籬也。 大抵欲密不欲踈, 密則有相掎角之勢, 踈則道路遙隔, 不及救援。 且所謂島夷長於水戰, 而短於騎戰, 我國長於騎戰, 而短於水戰。 臣等以爲倭奴慓悍輕死, 善用短兵, 若投隙登岸, 白刃相接, 則我之不捷, 什常八九, 前朝之季可鑑。 雲峯之戰, 不有我太祖之神武, 三道之民幾無孑遺。 所謂甘浦以北, 風浪險惡, 賊船來往勢難者。 臣等以爲前朝之季, 倭賊侵至咸興, 賊勢甚熾, 不有我太祖之神武, 咸吉之民亦無孑遺。 開國以後列聖相承, 廣詢群策, 龍驤駕海, 虎旅屯陸, 然後倭寇寢息, 耕耘竝海, 是雖聖化能服其心, 亦由藩籬牢固, 賊不敢窺覘耳。 今撤甘浦以北船軍, 則江原、咸吉之船軍, 皆當革除, 是自撤其藩籬也而可乎哉? 己亥庇仁之戰, 縣監宋虎生帥兵守城, 賊圍之甚急, 藍浦兵馬使吳益生竪旗于北, 舒川郡事金閏吹角于東, 救兵四至然後賊懼乃退, 是亦邊郡密比之明驗也。 盈德、淸河、延日、機張、鎭海、務安、興德、藍浦等地, 沿海防禦最緊之邑, 城郭館舍已備, 非一二年之經營。 丑山、漆浦、包伊、開雲、海雲、知世、助羅、所可、沙月串、突山、築頭、高巒、大津、唐津等浦, 或以退排或以密比爲可革, 然舟船非匏繫之物, 若有賊變, 或合或離, 出入救援。 況賊來無定處, 且排設已久, 倭賊悉知, 六十年間別無見敗之處。 今不宜無事而更改成規, 然非臣等之所洞見。 乞令曾經諸道觀察使、都節制使、處置使者熟議。 一, 兩界則防禦最緊, 道里遙隔, 軍官率多厭憚不赴, 不得已差遣朝官爲都鎭撫, 其餘軍官亦用京軍士。 若下三道, 則與兩界體勢不同, 今若稱都鎭撫差定, 非惟騶從供億之弊, 必將(寅)
                〔夤〕
              緣僥倖以爲媒進之階, 無益而有害。 又其餘軍官, 皆以下番京軍士帶行, 計日給到, 則人人希望仕到, 爭先趨附。 或以族親, 或以舊知阿私, 帶率軍官, 任意閑遊, 甚者或常在家, 虛錄仕到, 詐僞日滋, 及其番上, 奪人都目, 互爭是非, 訟端蜂起。 不特此也。 侍衛禁兵, 輕與方鎭將帥, 於大體何如? 況今下番軍士, 皆籍名諸翼, 使不得任意出入, 如有邊警, 皆令徵聚應變, 何必口傳然後乃爲緩急之用乎? 臣等以爲姑仍舊, 擇閑散人有武才者率行。 一, 兩界防禦最緊, 欲戍卒之多, 設立充補之法, 而實授甲士者, 亦不番上, 但赴防而已。 我朝侍衛禁兵來自三道者, 不啻什九, 若兵曹不更試, 只以仕到矢數, 相考授職, 則臣等恐猥劣無用之輩, 冒濫得授, 而禁兵終至於不精矣。 一, 本朝昇平日久, 生齒日繁, 土地有限, 居民濱海。 今若刷出安眠串居民, 則彼之棄舊徙新之苦, 姑置勿論, 以六百餘口之人, 將居之何地? 況他道沿海居民, 不得盡皆刷出, 則何獨患於安眠之居民乎? 臣等以爲此地牧場已居半, 南有處置使助兒梁助戰之所, 北有都萬戶及泰安節制使防禦, 海岸又無船泊處, 倭寇亦不得卒入爲寇。 其居民宜令仍舊, 其無松木山麓許民耕種, 其松木茂盛處嚴加禁伐, 毋得作田, 庶幾官民兩便。" 右贊成申叔舟議: "沿邊諸浦猥多, 兵分力弱, 其勢終須革不緊以補緊處。 今巡察使等, 已親審其形勢, 必不太遠。 況雖曰革之, 實移泊他浦耳, 船與軍無損, 而又無遷徙更建之勞矣。 但盈德、興海新鎭之軍, 不宜以水軍充立, 其水軍悉分屬他浦, 更以陸軍充給。 沿邊有城郭縣邑殘弊者, 以內地縣邑割補置鎭。 三道都節制使、處置使, 今已各置首領官、都鎭撫, 但邊將等軍官, 率多無賴之徒, 如吏典去官者, 侵漁軍戶爲弊不貲。 且於防禦無益, 悉依兩界例, 以下番軍士中有武才者率行, 其給則下三道與兩界苦歇不同, 量減仕到, 鎭則都節制使, 浦則處置使, 無時檢擧。 忠淸道沿邊之地, 無造船材木, 但安眠串耳。 今新入之人, 必有舊居之地, 雖刷出無新徒之苦。 依啓本施行。" 啓下兵曹, 兵曹啓: "第一條, 丑山浦、包伊浦、漆浦革罷, 船軍移屬興海鎭事, 則丑山浦船軍等, 皆居寧海府以上諸邑, 與海鎭隔遠, 不可移定, 宜屬寧海鎭。 但防禦最緊水軍, 不可盡屬於鎭。 今革罷包伊浦、開雲浦、海雲浦船軍共一千五百二名內, 富山浦、鹽浦、加乙望浦各四百名, 多大浦二百名、西生浦一百名, 量其所居遠近移屬。 且漆浦雖不可泊大船, 船小則可以泊立, 況今興海雖新置鎭, 無軍以戍, 則漆浦不可遽革, 改作小船, 仍舊防禦, 興海鎭軍, 則用傍近閑良人, 漸次充定。 第二條, 諸道都節制使, 兼差判府事事, 則軍民重事, 不可一人兼掌, 仍舊施行。 第十二條, 都節制使、處置使、都鎭撫差定事, 則以軍官爲都鎭撫, 似爲輕易, 選諳鍊朝官差首領官。 且諸營鎭邊將帶去軍官, 率用典吏去官無賴之徒, 甚爲不可。 請依啓本, 於下番京軍士中, 令擇有武才可用者, 自擧口傳率行, 仕到之數, 半兩界赴防者。 第十五條, 沿邊諸鎭, 試充補甲士事, 則下三道甲士, 乃番上侍衛禁軍, 事體與兩界異, 不可以外方所試便許除職, 仍舊爲可。 若沿邊諸邑幷合作鎭事, 委觀察使審定, 啓聞後擬議施行, 餘如所啓。" 從之。
地名: 唐津 (忠清道, 縣（監）)
年: 1469.0

○義禁府啓: "曾降傳旨: ‘逆賊李施愛等緣坐人, 須卽區處。’ 敬此前件緣坐人內處絞人, 令敬差官鄭垠, 據籍憑考年歲施行, 待年人竝保授親屬, 永屬奴婢及安置人內, 其已磨勘前後啓本, 一無差誤者, 幷依律文, 具錄姓名于後。 請令其道觀察使, 差人管押, 次次交割。 咸興人崔玉同父道生、北靑人張奉子毛知、洪原人金春敏父以生ㆍ田達ㆍ父田松, 竝處絞; 定平人李明義妾緣今ㆍ李崇智妾仲德、永興人朴守生弟達生ㆍ圭生、會寧人金致溫弟山守、吉州人李施郁後妻思略、李植亨妻今伊、李英發妻粉伊、弟巨夫非、金九守妻玉台、李宗繼弟宗茂, 永屬唐津縣奴婢; 吉州人李孝宗妻白時, 永屬南海縣婢; 端川人李愼孫母李德、妻丹香、弟敬孫, 永屬寶城郡奴婢; 李愼孫女子敬非, 待年永屬爲婢; 端川人金仁洽妻毛乙介、金致明妻七伊、咸興人金成右妻內隱今、弟長守ㆍ末乙生, 永屬光陽縣奴婢; 金守生三寸姪江中ㆍ亡龍、金成右三寸姪玉年, 待年安置; 咸興人金整妻莫德、弟欣同、利城人金右昌妻金加伊、兄玄玉、弟松德ㆍ順德、北靑人金末孫妻德今, 永屬機張縣奴婢; 端川人李愼孫女子順非、金仁洽女子哲非ㆍ哲斤、金致明女子仇叱介、北靑人朴孝孫子宗繼、張奉子守明、女子三德ㆍ禾德ㆍ粉同、子三同、韓赫女子率今ㆍ貴銀ㆍ召史、金末孫女子石乙金、子銀同、洪原人李乙奉子順伊ㆍ順同、女子吾莊、嚴興發女子於郞、子慶智、咸興人末乙巾女子內里介、子末山、李林子同伊ㆍ同金、金整女子云非ㆍ孝台, 待年永屬爲奴婢; 李施愛孽三寸叔李坤、金九守三寸叔南進、金末孫三寸叔致生, 安置; 北靑人李若同妻弄金、兄孟孫, 永屬固城縣奴婢; 北靑人趙完玉三寸姪莫同ㆍ哲同、崔漢卿三寸姪都致, 待年安置; 北靑人朴孝孫妻聰明、張奉妻班道、妾銀氏夫知、洪原人金春敬妻三德、田達妻終今、弟溫達, 永屬鎭海縣奴婢; 咸興人朱澄女子終非、子終達、韓崇智女子仇非, 待年永屬爲奴婢; 咸興人嚴承敏妻今台、李義生妻內隱伊、弟仲生、北靑人韓赫弟孝同、洪原人韓繼春妻貴德、兄繼生、崔漢卿妻內隱伊、咸興人朱澄妻栗伊, 永屬河東縣奴婢; 金守生女子毛老非、金右昌子金干、女子石乙非、李林女子李德, 待年永屬爲奴婢; 北靑人朴成伯壻朴安道ㆍ姜水生ㆍ金繼生、李孝紀子光山安置; 北靑人李孝順兄孝詳ㆍ孝精, 永屬南海縣奴; 北靑人趙完玉妻寶今、妾玉非、弟山玉、咸興人安仲生妻班德、子內隱同ㆍ末乙山、崔玉同母生德、妻勝非、弟玉實, 永屬泗川縣奴婢; 吉州人金性命子無作只, 待年永屬爲奴; 咸興人崔玉同三寸叔化尙、李仲和三寸叔李興, 安置; 洪原人李乙奉妻虫介、趙壁妻性今, 永屬東萊縣婢; 咸興人韓崇智兄韓守, 永屬興陽縣奴; 吉州人崔閏孫子同於之, 待年永屬爲奴; 咸興人金玉生妻白時、弟玉田ㆍ觀南、金守生妻亏斤、弟山已, 永屬長興府奴婢; 韓崇智子哲同、金玉生子義同、金水生女子德非, 待年永屬爲奴婢; 金守生三寸姪江金, 待年安置; 定平人鄭惠妻加伊永, 屬迎日縣婢; 慶源人孟崇仁妾慶源花、崔得敬妻玉今、弟敏敬、鍾城人咸汝諧妻莫加、會寧人朴盡孝妻月花, 永屬長鬐縣奴婢; 李施愛妾女子李非、李施郁子茂山、咸興人崔玉同弟崔山、咸汝諧女子石乙莊ㆍ仇夫, 待年永屬爲奴婢; 永興人朴守生三寸姪金伊丁、會寧人朴盡孝三寸姪連孫, 安置昆陽; 咸興人金成雨三寸姪略同ㆍ孝孫、安仲生三寸姪安山、朴守生三寸姪鐵山ㆍ末應山, 待年安置。" 上令院相議之。 高靈君
              申叔舟、領議政韓明澮、寧城君
              崔恒、仁山君
              洪允成、昌寧君
              曺錫文、左議政金礩、左贊成金國光等議啓曰: "李施愛等, 非他反臣之比, 至擧兵抗國。 經時乃定, 其時所殺節度使以下, 無慮數百人, 皆國之良。 先王初欲屠城, 當其旣得施愛, 放軍之日, 深恨未盡捕斬。 今若處其緣坐人於近道, 非徒不如法, 無以懲惡。 且脅從旣皆勿治。 今之緣坐, 無首從悉配極邊, 年未滿者十歲以上竝配, 以鑑萬世。 治大逆而經年未定, 實爲稽緩。 宜速定。" 從之。
地名: 唐津 (忠清道, 縣（監）)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 唐津 (忠清道, 縣（監）)
年: 1475.0

○傳旨刑曹, 放律學定役金達ㆍ朴宗夫ㆍ金呂斗、藥房定役申丁ㆍ朴益富、造紙署定役鄭思善、金嶺驛定屬房繼元、無極驛定屬申致瑞ㆍ尹衆伊、綠楊驛定屬朴迪古里、平丘驛定千卜龍、喬桐定役邊孝山、江華充軍金千壽、坡州充軍崔山長、長足驛定役趙答同、安仁浦充軍崔林、洪原驛定屬李織、黔毛浦充軍姜戒宗、羣山浦充軍朴連、唐津浦充軍朴今山、萬頃
              
                〔定役〕
              
              玄處善、聞慶定役金仁、知
              世浦充軍陳石同、徐貴南、金郊站定役咸順道、趙石乙山、金孟德、僧海亘、克牛、金谷驛定役金孝男、中和充軍朴莫同、渭原充軍田萬、義州充軍韓孝先、廣程驛定役金致宗、用安驛定屬朴允生、溫陽定役朴處貞、洪州官奴永屬同非、新昌充軍乙萬。
地名: 唐津 (忠清道, 縣（監）)
年: 1486.0

○戊申/受常參, 視事。 刑曹三覆啓: "平山囚私奴閏伊與物故母德守在逃異姓三寸叔訥見謀殺訥見兄訥同罪, 律該斬不待時, 訥見追捕凌遲處死。" 從之。 又啓: "唐津囚鹽干劉衆生、劉莫伊、李欣山、李訥、金因採薪至大山串, 見敗船穀置沮洳, 謀欲取來, 以鎌刺殺守直四人, 投海中罪, 律該竝斬不待時。" 上以獄辭多可疑, 命議于領敦寧以上及議政府、六曹、臺諫。 韓明澮等僉議曰: "劉衆生等已服, 似無可疑。 然殺人者, 必須檢屍, 比對行凶器物, 無一可疑, 然後斷之。 今無屍身, 不得檢驗, 又問諸道而無敗船被殺者,此可疑也。 穀置沮洳, 可知爲敗船無主之穀, 而衆生等及敗船者皆四人, 强弱相敵, 一時盡殺, 勢亦難矣。 減死何如?" 上曰: "多有可疑處, 特減死。"
地名: 唐津 (忠清道, 縣（監）)
年: 1531.0

○甲寅/臺諫啓前事。 朴元謙依允, 餘不允。 憲府啓曰: "蔚珍居定虜衛鄭希忠, 狀訴唐津縣監朴秀榮, 以自己奴婢推刷事, 濫騎驛馬, 過慶尙道, 至江原道
              蔚珍縣奴子家, 留數日乃還云。 問于忠淸道觀察使, 則明火强盜, 指向慶尙、江原等道, 故令唐津縣監朴秀榮, 密封起送探問云。 秀榮若因公事而往, 則到江原道, 當先見監司, 措置捕盜事, 不必只留奴子家而還也。 聞監司朴光榮, 與朴秀榮連婚, 聽其私請, 致令濫騎, 橫行三道, 至於移文之時, 以捕盜事, 誣飾答通。 秀榮請于監司, 濫騎橫行, 皆爲非矣。 請皆罷職治罪。" 傳曰: "朴光榮等事, 至爲駭愕。 依啓罷職推考。"
地名: 唐津 (忠清道, 縣（監）)
年: 1556.0

○憲府啓曰: "近來紀綱解弛, 貪汚益甚, 故僉使、萬戶之輩, 唯以放軍徵價爲務, (推)
                〔椎〕
              肌剝髓, 少無忌憚, 在於平時, 尙爲痛憤。 臣等聞之, 方倭奴衝突之際, 邊將等公然放軍, 以徵其價, 至有空鎭而獨坐者。 雖繩之以重法, 尙爲之玩法而不懲, 況毁法廢例, 照以公罪, 則是無乃敎猱升木乎? 其間雖或有一二之曖昧被罪者, 然豈可以一而廢百乎? 兵使方好義、僉使安止、萬戶姜世權闕軍甚多。 雖曰本未到防, 事涉曖昧, 然旣自遲晩, 則爲法官者, 固當依法而照律, 豈可以爲曖昧而擅改法例乎? 臣等見兵使方好義等緘答, 則皆以公文爲證。 然自上使憑閱公文, 辨其虛實而爲之分揀, 則分揀例也。 安有自上未有閱實分揀之命, 而爲法官者, 先自以爲曖昧, 而遽照以公罪之理乎? 況所謂公文者, 時未閱實, 則亦安知其必歸於曖昧乎? 此路一開, 則操縱之權, 必歸於本府, 而其弊不可勝矣。 執法之官果若是乎? 前臺官等, 以充軍之律, 歸之公罪, 一以開邊將縱恣之弊, 一以壞本府永久之例。 不察至此, 極爲非矣。 請前臺官推考。 兵使方好義、僉使安止、萬戶姜世權請依律改照, 前唐津浦萬戶趙勞基, 請竝依律改正。" 答曰: "皆如啓。"

○諫院啓曰: "本院只主諫諍之職, 不掌聽理之事, 故本無訴牒, 而近來民之抱冤者, 或訴于本院, 本院採其民情而啓之, 已有成例矣。 今者洪州居各司奴婢介山等, 訴于本院曰: ‘本道兵使, 以營奴婢不足, 啓請充給, 而該曹以洪州各司奴婢四十口, 充營奴婢, 而以本道各官奴婢, 補各司奴婢之數。 民等非居營底者也, 或居四十里之外, 勒令移居, 與作罪者無異。 近於兵營之官, 如泰安、唐津、禮山、靑陽、保寧, 皆有數外奴婢, 而必以民等, 各司奴婢定給, 極爲冤悶’ 云。 營屬奴婢, 其役最重, 驅迫他官之人, 役于甚苦之地, 無顧籍之勢, 則必至於逃散。 是無益於營奴婢, 而又失各司奴婢也。 如本處奴婢, 嫁娶公賤所生, 則與元屬奴婢無異, 而雖無此等奴婢, 亦必有便宜之策。 請令該司, 十分商確施行。" 答曰: "如啓。"
地名: 唐津 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 唐津 (忠清道, 縣（監）)
年: 1603.0

○慶尙道觀察使李時發馳啓曰: "水軍節度使李英馳報內, ‘本月初四日朝, 倭未辨船, 自南大洋出來, 領諸船下海, 則乃被擄走回男女幷十四名。 出來根因及賊情般問, 則泰仁居良人吳欽日、連山居良人崔山世、韓山居良人尹嚴介、興陽居私奴加叱同等, 則丁酉年, 蔚山居水軍郭彦祐、漆原居良人尹守乃等, 則壬辰年被擄, 日本地肥前、豐後、博多、唐津地方入歸, 各自偸生, 思戀故土, 本月初一日, 各率妻兒, 同船裝載, 或櫓或帆, 自唐津, 三晝夜出來, 任其所之, 幸全性命。 賊情則或說家康、秀賴, 分在兩地, 或說至今同處。 遠近諸將, 日漸相踈, 自憂相攻之患。 義弘則回自京城, 堅壁不出者久矣, 今與肥前之將龍造等, 交結深密, 正盛則鴆殺五島之子, 而爲其父所覺, 繫於京獄, 他餘將官, 則各歸本處, 纔免土木之役, 而對馬島, 渺在海隅, 不爲往來於肥前、豐後等地, 故一未見同島之人, 而只聽修好一事, 家康處往來頻數云云, 風聞而已。 此外賊情, 不得詳知’ 云。" 啓下備邊司。 司回啓: "走回人郭彦祐等, 令該曹, 依例免役復戶帖成給, 使之派送安住。 走回人中, 多有與賊親密者, 訪得賊情, 善爲處置, 隨事飭勵, 毋貽後悔事, 水使處竝爲行移。 何如?" 啓依允。
地名: 唐津 (忠清道, 縣（監）)
年: 1608.0

○戊申八月十五日己巳議政府啓曰: "本府衙門體面與各司不同, 而典僕元數不多。 故自祖宗朝, 凡逆賊奴婢、田畓之物, 優數賜給, 必先於他司, 意有所在。 至今使喚之奴婢, 皆其後裔, 而亂後散亡, 十無一二, 不成貌樣, 極爲可慮。 今此逆家沒官奴婢等及水原･龍安･唐津堤堰、扶安堤堰、魚箭等處, 請依古例各別從優賜給(事, 捧承傳施行)。" 傳曰: "依啓。"
地名: 唐津 (忠清道, 縣（監）)
年: 1612.0

○傳曰: "內奴婢身貢, 尤甚過限不納, 江華、濟州、公州、江界、三陟、載寧、祥原、康翎、海南、唐津、任實前後守令, 爲先推考, 以警其他。"
地名: 唐津 (忠清道, 縣（監）)
年: 1660.0

○辛巳/載寧居民金斗榮上變, 其所援引七十餘人, 設鞫廳於內兵曹, 牌招大臣及禁府堂上引見于興政堂。 領議政鄭太和曰: "斗榮旣已捧招, 以鞫體言之, 則被告者當盡請拿, 而觀斗榮爲人, 似是病風者。 許多人一時拿問, 恐致外方之驚擾, 且謀不軌者, 若是之多, 而渠聞於族人李厚男云者, 亦涉虛浪矣。" 上曰: "諸臣各陳所見可也。" 判義禁尹絳曰: "觀貌聽言, 不似恒人。 若以不實之事, 以致騷擾, 則所損甚大。" 上曰: "援引多人, 若盡拿問, 則不無其弊, 斗榮之所因緣以聞云者, 爲先拿問。" 群臣對曰: "幸甚。" 後數日, 命鞫廳大臣與判義禁兩司竝入侍。 問曰: "卿等見罪人所供獄情如何?" 領議政鄭太和曰: "如固疑其虛踈, 今果不出所料矣。" 上曰: "昨見吳季昌等面質之言, 斗榮所供, 全欠詳實。 更加鞫問, 可得其詳矣。" 太和曰: "聞季昌言, 斗榮得風病已久, 流離不知去處, 不料今者, 爲此告變云矣。"上曰: "觀其搆成之狀, 必非斗榮所自爲者。 且初稱聞於厚男, 改稱聞於小兒, 此言更詰可也。 罪人等皆以奴婢相爭爲言, 必有其間曲折。 斗榮若是誣告, 所謂安光立之言, 極凶慘矣。" 李景奭曰: "獄體至重, 自下不敢請, 自上夬斷, 洞示四方, 然後可以慰遠近之聽聞。" 太和曰: 先朝唐津人告變時, 先王洞燭其奸狀, 卽放釋諸囚, 而罪人中無依者, 皆給衣糧而遣之。 鞫問告者, 則自服其因嫌誣告之狀矣。" 上曰: "諸卿且退。 推問斗榮以數三件事, 則可以立辨其虛實矣。" 翌日鞫廳, 以斗榮誣告狀上達, 上曰: "在囚人等, 依先朝例, 各給回糧以送, 而禁府下人拿來時, 必有攘奪之物, 竝卽推給, 俾知朝家矜恤之意。"

○載寧居民金斗榮上變, 其所援引七十餘人, 設鞫廳於內兵曺。 牌招大臣及禁府堂上, 引見于興政堂。 領議政鄭太和曰: "斗榮旣已捧招, 以鞫體言之, 則被告者, 當盡請拿。 而觀斗榮爲人, 似是病風者, 許多人一時拿問, 恐致外方之驚擾。 且謀不軌者, 若是之多, 而渠聞於族人李厚男云者, 亦涉虛浪矣。" 上曰: "諸臣各陳所見, 可也。" 判義禁尹綘曰: "觀貌聽言, 不以恒人。 若以不實之事, 致令騷擾, 則所損甚大。" 上曰: "援引諸人, 若盡拿問, 則不無其弊, 斗榮之所因緣以聞云者, 爲先拿問。" 群臣對曰: "幸甚。" 後數日, 命鞫廳大臣與判義禁、兩司, 竝入侍, 問曰: "卿等見罪人所供, 獄情如何?" 鄭太和曰: "始固疑其虛踈, 今果不出所料矣。" 上曰: "昨見吳季昌等面質之言, 斗榮所供, 全欠詳實。 更加鞫問, 可得其詳矣。" 太和曰: "聞季昌言, 斗榮得風病已久, 流離不知去處, 不料今者, 爲此告變云矣。" 上曰: "觀其構成之狀, 必非斗榮所自爲者。 且初稱聞於厚男, 改稱聞於小兒, 此言更詰可也。 罪人等皆以奴婢相爭爲言, 必有其間曲折, 斗榮若是誣告。 所謂安光立之言, 極凶慘矣。 李景奭曰: "獄體至重, 自下不敢請。 自上夬斷, 洞示四方然後, 可以慰遠近之聽聞。" 太和曰: "先朝唐津人告變時, 先王洞燭其奸狀, 卽放釋諸囚, 而罪人中無依者, 皆給衣糧而遣之, 鞫問告者, 則自服其因嫌誣告之狀矣。" 上曰: "諸卿且退, 推問斗榮以數三件事, 則可以立辨其虛實矣。" 翌日, 鞫廳以斗榮誣告狀上達, 上曰: "在囚人等, 依先朝例, 各給回糧以送。 而禁府下人拿來時, 必有攘奪之物, 竝卽推給, 俾知朝家務恤之意。
地名: 唐津 (忠清道, 縣（監）)
年: 1719.0

○旌褒孝行節義人。 平澤私婢千芩、沔川學生李性一、淸州士人李命煥妻申氏、木川士人金天揆、平澤私婢賤生、鎭川士人李熺、順天軍人金今先妻金氏、靑陽民韓道東妻崔氏、報恩幼學具爾極、平山士人洪萬昌妻金氏等十人, 以孝行貞節, 旌其閭; 唐津私奴同立ㆍ私婢莫芝、扶餘禁衛軍吳成安、唐津御營軍金斗尙、寧邊官奴四軍、順安寺奴弼柱等六人, 以孝行免役; 平山進士閔采萬、通德郞李時煥等二十五人, 以孝行忠義贈職; 松禾村民車成弼、衿川私婢二貞等四十一人, 以孝行貞節復戶; 沃溝村童金善文、价川村女善香等三十七人, 以孝行貞節, 賜物有差。
地名: 唐津 (忠清道, 縣（監）)
年: 1722.0

○逆宦世相物故。 初, 虎龍招曰: "喜之諺文歌詞, 流入宮中, 皆誣毁聖躬之語, 且矯詔草, 令世相臨國喪乃下。 李瀗爲驪州牧使時, 官穀貿錢六百餘兩, 給世相, 天紀親往世相家事, 天紀不敢隱諱。 天紀抵虎龍書曰: ‘冗臣如出, 必須往見。’ 云云。" 鞫廳以此發問目, 則供曰: "崔淑嬪喪占山時, 與虎龍相議同往來, 昭訓喪求山行, 又與同行。 天紀則虎龍譽其人, 而身無相知之事。 四、五年前, 欲賣家舍之際, 天紀欲爲買家, 率一武人來到, 願見家舍, 故使奴人指示之, 其後更無相通事。 虎龍同伴人白建益之子名不記, 身亦與相知, 而其人之母與李姓內人, 爲叔姪, 故無常出入。 李姓內人以病出外時, 白哥時或往來, 故身坐於本宮書題所, 據理叱責, 別無宮中出入事。" 云云。 此外皆稱無據。 鞫廳以招辭相左, 更推虎龍, 對曰: "內竪之交通逆賊, 何等重事, 渠肯承服哉? 然與天紀相通密謀, 非身耳聞, 乃目見者也。 世相, 以秩高內官, 驕侮身, 初不容接, 身以天紀之言, 從容往見, 且言趙松, 以李宇恒銀子給渠之狀, 則渠蹙然接待, 置之心腹。 至於宮禁不可通之言, 亦說於身者多矣。 身問於世相曰: ‘汝與天紀, 何相親之密也?’ 世相曰: ‘天紀之姪, 有爲嘉山郡守者, 吾以嘉山內官, 有所周旋, 相訪交歡, 間因趙松, 又復相通。’ 身率天紀, 往世相家, 令兩人入房, 身則出在大門外, 待天紀與世相謀議出來後, 歸來。 天紀令身, 持銀七十兩及扇子、簡幅, 傳於世相, 身不爲傳致, 私自用之。 蓋天紀之交通世相者, 欲於國喪日, 令池尙宮, 從中下矯詔, 世相居間奉行之計而已, 比於大、小急手, 則其罪差輕。 然世相以誣主上之言, 忍說於民澤家, 且言於身, 使傳於天紀, 罪狀貫盈。 所謂誣主上之言, 初則曰: ‘主上昏憒無知。’ 換局後又言曰: ‘其夜吾以承傳色入侍, 主上昏憒, 何以知也? 妖怪內人, 囑年少中宮, 作此擧措。’ 身欲殺世相而食其肉。" 云云。 及面質, 虎龍向世相曰: "汝旣與逆賊天紀, 締結事跡旣露, 何不直告?" 曰: "內官受國厚恩, 豈參於幺麿逆竪輩乎? 吾未嘗與天紀相知, 聞汝讃天紀而知之。 中間往復, 汝自爲之, 非吾所知。" 虎龍曰: "我初因天紀, 納交於汝, 汝曰: ‘天紀姪爲嘉山郡守, 吾以嘉山內官相親云云。’ 吾曰: ‘天紀言: 「趙松, 以李宇恒等銀二千餘兩, 不爲傳給汝, 而中間偸食。 常常恨歎。」 云矣。’ 汝言: ‘趙僉使無狀。’ 吾又脅汝曰: ‘吾問天紀曰: 「君何以重世相?」 天紀曰: 「知宮中事, 世相爲最」 云。 吾未及因趙松通路之前聞之, 則西關試士御題, 世相先爲漏通, 書題使其族屬占科。 安有如許權勢乎?’ 汝始蹶然待以心腹。 此言非耶?" 曰: "汝皆做出, 吾無可答。 天紀一與德弘買家事, 來到吾家, 此豈爲相親乎? 德弘爲嘉山郡守時, 吾以議藥承傳色, 長在闕中, 未嘗出外相見。 至於趙松之銀, 元無一分相給之事。 西關科擧, 吾之族屬, 元無占科之事。" 虎龍曰: "去年天紀往汝家, 汝與天紀, 閉戶入房, 終日酬酢之擧, 亦無之耶?" 曰: "其時汝率天紀來言曰: ‘天紀方來房門外矣。’ 吾曰: ‘來則來矣, 何必因汝傳言耶?’ 汝卽爲出去, 吾挽止汝, 則汝曰: ‘吾留此爲難。’ 仍出去。" 虎龍曰: "天紀果不入乎?" 曰: "來與不來, 有何關係乎?" 虎龍曰: "汝不以主上及中宮殿下之事, 言於吾耶?" 曰: "吾不記其語矣。" 虎龍曰: "換局後數日, 吾往汝家時, 平安道武人身長者來到, 而汝使之出去。 吾問曰: ‘汝入番新出云, 汝每言主上昏昏憒憒, 全無知覺矣, 今此處分, 一何猛烈耶?’ 汝答曰: ‘其夜吾以承傳色入之, 目見其事, 寧欲死。 寧欲死。 主上何知? 妖怪內人, 囑年少中宮, 作此擧措’ 云。 此言非乎?" 曰: "汝白地做出矣。" 虎龍曰: "汝以光城府夫人護喪時承傳色, 與金民澤, 夜間酬應之事, 亦無之耶? 民澤言於天紀, 天紀言於我矣。" 曰: "吾與民澤, 無相見事矣。" 虎龍曰: "天紀言: ‘張䆠, 眞老論血誠, 與致仲細話主上愚騃昏憒之事。 張䆠之心, 斷斷無改, 大事終可屬托也。’ 丁寧言之, 汝敢隱諱耶?" 曰: "汝來吾家時, 有若察過之御史, 豈以情來見乎?" 虎龍曰: "是矣。 吾雖外面事汝, 汝言落口, 則每欲啖食汝肉。 宦竪之設, 不過掃灑, 而汝權傾將相, 志傾宗社。 如此而不死耶? 吾往汝家時, 玄德明在座, 吾以奉常寺貢物主人事, 有托於德明, 使之周旋於領相, 則德明去後, 汝曰: ‘此人言輕。 吾令領相四寸金昌道, 以吾意傳于領相, 凡事萬無不成之理。 且康津田畓韓㰒相訟事, 乃是諸士夫累千生靈世傳産業之地, 汝能一朝, 以非理捷訟。’ 吾問曰: ‘康津田畓之得捷, 難於上天, 大監可謂難矣。’ 汝曰: ‘李弘述排却萬事, 爲吾左袒, 得此訟也。 非吾, 何以得捷乎?’ 云云。 此一節, 權傾將相, 可以知矣。" 曰: "貢物事, 果如汝言, 唐津田畓訟事, 文書分明得捷, 安有請托之事乎? 此乃虛無言也。" 鞫廳, 以世相面質, 節節見屈, 請刑。 刑問至四次, 直招曰: "身與虎龍相親, 虎龍與天紀, 常常往來於身家。 李喜之作諺文歌詞, 誣毁聖躬, 且草從中矯詔, 令內人池尙宮、烈伊及身, 臨國喪下, 虎龍, 以此發告, 且言: ‘趙松無狀, 李宇恒等, 所聚銀二千餘兩, 使渠傳給於身, 而中間偸食’ 云云, 則身終無驚動發明之端。 平日受賂締結之狀, 亦可揣知。 上年十二月換局後數日, 虎龍來問曰: ‘君常言: 「主上做事不快。」 今此處分, 一何猛烈?’ 身答云: ‘其夜吾以入番中官入侍, 目見其事, 誣辱非毁之語至及於兩殿’ 云爾, 則虎龍之來見、身之入番, 果爲的實。 國家處分, 豈盡出於乾斷等語爲答, 則身凶悖之言、酬酢之事, 據此可知。 徐德修、金昌道、李正植、鄭宇寬輩, 相議行藥之計, 趙洽又爲發告。 徐德修, 與之相親, 鄭宇寬住着於近處, 往來相親。 李正植, 以姪子輩同接之故, 與之相親, 金昌道亦相知。 身入番時, 宇寬來見於闕外處所。 渠輩不無往復之事, 身亦豈不知乎? 有數三事可告者。 德修輩所爲, 蓋有法氣, 不無變作之事, 身不得盡告者, 乃是作俑理外之事故也。 此輩圖囑不可爲之事, 死有餘罪, 所謂圖囑者, 密計之事也。 渠輩無狀, 密密交通於內人池尙宮、烈伊, 矯詔事果然, 而正植輩入送矯詔於烈伊處, 行藥事出, 自白望入送于身, 謀逆的實。" 云云。 未及結案而斃。 鞫廳請依望等例, 戮屍孥籍, 從之。
地名: 唐津 (忠清道, 縣（監）)
年: 1730.0

○辛未/憲府
                【持平尹就成。】
              申前啓, 不允。 又啓: "唐津縣監李萬爀, 信聽妖卜, 稱以咀呪, 二婢一奴, 同時打殺, 實口以鐵, 挾屍以棘, 倒埋於浦港橋頭。 殺人而窮極慘酷, 如萬爀者, 前未或聞。 以此手段, 推之政事, 人心駭懼,怨聲載路。 請削去仕版。" 上允之。
地名: 唐津 (忠清道, 縣（監）)
年: 1733.0

○行推鞫。 更問黃再徵, 再徵供: "起石、起先、戍伊山、金山及黃溥之甥姪申震淸, 同議鎭紀家事, 而戊申黃溥事後, 臣聞斥賣鎭紀田土, 嫁鎭紀女之說, 招問於鎭紀在京婢二禮則以爲: ‘申震淸來在戍伊山家, 主張鎭紀家事, 婚鎭紀女, 而欲與安城亡命賊高哥成婚, 則鎭紀女逃出, 故震淸躬自跟尋, 終至過婚。’ 云, 臣聞之駭然矣。 辛亥鎭紀子被囚於捕廳, 以不善養獄, 捕廳責二禮, 則二禮來言於臣, 欲賣黃溥造置石物, 以爲養獄之資, 故臣許之。 蓋溥罪死後, 曾祖奉祀移於臣, 故有此問也。 申震淸居文義, 起石之言, 千萬孟浪。" 黃再淑、黃再興面質, 再淑曰: "戊申年汝往戍伊山家, 與鎭紀等諸族聚會之說, 汝豈不來傳於吾乎? 此卽鎭紀子一雄被捕時矣。" 再興曰: "戊申三月十七日, 吾避亂於洪州地, 同月十九日, 一雄被捕消息, 始爲得聞, 鎭紀則元不相見矣。" 再淑曰: "鎭紀借着氈笠來會之說, 汝豈不言乎?" 再興曰: "此言聞於黃鈗, 而仍傳於汝, 吾豈與鎭紀聚會乎?" 問黃再曅, 再曅供: "戊申三月, 鎭紀亡命, 而其母緣坐定配。 此後鎭紀往來之說, 萬萬無據。 稷山戍伊山家, 距陽城臣家爲一十餘里, 如臣窮不支之族, 豈有請會之事, 鎭紀於臣爲八寸親, 渠旣犯逆亡命, 臣豈忍與亡命賊同會乎?" 問黃再暹, 再暹供: "戊申三月, 避亂於大津越邊, 過二旬始還, 鎭紀之來不來, 臣全然不聞矣。" 問黃再興, 再興供: "黃溥死後, 草葬於臣家近處, 鎭紀不奔父喪, 至於亡命, 則臣豈忍與鎭紀同會乎? 二禮以黃哥流來婢, 欲害主家族屬, 故爲此誣陷矣。" 更問黃再徵, 再徵供: "起石納捕廳之臣文跡, 明是僞造。 故恐此事之現露, 誣陷臣身, 而二禮之許賣石物者, 以溥之石物, 用於先山, 實爲可汚, 許賣之意, 成文以給。 至於主張鎭紀家事, 千萬孟浪。" 問起先, 起先供: "今年四月二十一日夜二三更, 鎭紀自忠淸道越大津, 由唐津而來, 戴簑笠, 着周衣, 到臣家, 而鎭紀住於德山
              伽倻山
              白巖寺, 將轉入峽中云。 脫簑笠時見之則似若剃頭狀, 夕飯則得食於臣家, 曉頭還去, 故來路歷入與去時所向, 知不得矣。" 更問黃再徵, 再徵供: "臣意謂, 起石兄弟心必不同矣。 今起先之言又如此, 必是同心謀害臣而然矣。 鎭紀往來之狀, 臣實不知矣。" 問㗡梅, 㗡梅供: "吹螺赤李哥常常往來於臣家, 臣母言: ‘年少女兒, 不得衣食。’ 云則李哥以爲: ‘若爲內人房子, 衣食優足。’ 云, 故臣年十三歲, 與李哥由曜金門入去, 則九月來待於差備門, 引臣入留在於守靜堂
              李尙宮房, 今年四月, 吹螺赤以爲: ‘臣上典方囚捕廳, 不可仍置闕中。’ 卽爲出送矣。" 問後川, 後川卽㗡梅之父也。 後川供: "臣再昨年春, 負柴歸家, 則竹山
              黃生來坐房中, 與臣妻密密相語, 臣欲入房中, 則臣妻以爲: ‘不必入坐。’ 云, 故臣出去, 賣柴復還, 則黃生尙在房中。 臣立於房外, 黃生出來, 而言於臣妻曰: ‘必有好事於汝輩。’ 云而去, 故臣問其由於臣妻, 則臣妻以爲: ‘黃生勸令入送㗡梅於闕中曰: 「必有好事矣。」’ 臣屢問其好事之爲何事, 則臣妻作色言曰: ‘自然知之, 不必迫問。’ 云矣。" 問李永男, 卽吹螺赤也。 永男供: "臣立役闕中, 二禮居在曜金門外, 故常買酒以飮, 而有面分矣。 一日, 二禮言於臣曰: ‘吾之女兒, 君須指路於某處。’ 臣答以: ‘吾不知汝之來歷, 何能指路?’ 二禮自言: ‘無主良民。’ 云矣。 辛亥九月, 內人九月要得使喚女兒, 故臣果爲指導入送, 今年三月, 因査出而出來, 其爲逆婢之實, 臣不能知得矣。" 問㗡梅, 㗡梅供: "戊申後, 臣爲一雄傳食捕廳之時, 永男亦爲時時來到, 故見之, 而臣之爲逆賊之婢, 永男本來知之矣。" 永男與㗡梅面質, 永男見屈。 刑推一次, 供如前。
地名: 新昌 (忠清道, 縣（監）)
年: 1409.0

○流趙希閔父瑚於平州, 子儉同於陰竹, 柳沂父厚於順興, 子方善於淸州, 善奴於順興, 孝福、莫同於溫水, 尹穆子召南於大興, 周南於新昌, 姜思德子待於安岳, 末同於陽城。